Pertembungan Dunia Marvel Dan DC: Amalgam Universe

Kita sudah mengenali hero-hero dan antagonis-antagonis yang muncul dalam DC dan Marvel Comics. Bagi peminat tegar, anda pasti sudah mengenali nama-nama seperti Batman, Superman, Spiderman, Fantastic Four, Doctor Doom, Norman Osborn, Joker dan Darkseid. Tetapi tahukah anda, tidak lama dahulu, kedua-dua gergasi komik ini pernah bergabung mewujudkan satu dunia baru bagi watak-watak komik mereka yang dipanggil Amalgam Universe?

Dalam dunia tersebut, semua watak dalam dunia DC dan Marvel Comics tanpa mengira sama ada mereka hero, antagonis, watak pembantu atau organisasi yang wujud digabungkan untuk bentuk watak atau organisasi baru. Contohnya, Marvel ada hero patriotik yang ada kekuatan luar biasa, Captain America (Steve Rogers). Dan Superman tanpa disangkal lagi ialah Man of Steel bagi DC Comics. Bila digabungkan kedua-duanya, mereka menjadi watak baru iaitu Super-Soldier. Walaupun ia watak baru dalam dunia ini, penulis-penulis dari dua gergasi ini memastikan nama tersebut tetap sinonim dengan sentimen peminat. Nama Super-Soldier itu sendiri, jika anda perasan ialah serum yang menjadi sumber asal transformasi Steve Rogers kepada Captain America. Sementara nama Super itu sendiri berkait dengan gelaran Clark Kent dalam DC Comics.

Bagaimana ia bermula? Antara April 1996 dan Jun 1997, Marvel dan DC mengambil keputusan menerbitkan komik secara bersama di bawah label Amalgam Comics. Setiap isu yang dikeluarkan seolah-olah ia sudah wujud sejak sekian lama dari era 40-an dan 50-an sehingga ke tahun kewujudan ia. Dan penulis-penulis DC dan Marvel turut mengubahsuai tajuk kisah kedua-duanya termasuk elemen pengubahsuaian dan permulaan semula sesebuah komik. Contohnya, dalam Amalgam Universe, wujud satu konflik yang dipanggil Secret Crisis of Infinity Hour. Krisis ini ialah gabungan semua krisis yang dihadapi wira-wira DC dan Marvel iaitu Secret Wars (Marvel|1984), The Infinity Gauntlet (Marvel|1991), Crisis on Infinite Earth (DC|1985) dan Zero Hour (DC|1994). Satu lagi perubahan yang dilakukan ialah mengubah kulit muka depan yang digunakan bagi menggambarkan perubahan dalam dunia tersebut. Contohnya, dalam isu komik yang menampilkan Secret Crisis of Infinity Hour, ilustrasi Superman mendukung Supergirl dalam kulit muka depan Crisis on Infinite Earths isu nombor 7 digantikan dengan ilustrasi Super-Soldier mendukung mayat pembantunya.

Acara tahunan ini dimulakan dengan mewujudkan satu pertembungan pada akhir isu Marvel vs DC pada 1996. Pada ketika itu, kedua-dua dunia DC dan Marvel ini digabungkan menjadi satu dunia baru dengan Amalgam Comics memberi gambaran apa yang berlaku. 12 isu dikeluarkan di mana separuh diterbitkan oleh DC sementara bakinya diterbitkan oleh Marvel. Pada tahun 1997, kedua-dua syarikat ini mengulangi perkara sama tetapi tidak membabitkan pertembungan kedua-dua dunia pada tahun sebelumnya.

Apa yang mendorong kedua-dua dunia ini bertembung? Mengikut cerita Marvel vs DC, krisis timbul apabila dua entiti dunia tersebut (dipanggil Brothers kerana mereka berdua bersaudara) menyedari kewujudan masing-masing selepas tidur sejak berbillion tahun dahulu. Lalu, kedua-duanya mula menolak antara satu sama lain dengan tujuan menghapuskan dunia masing-masing. Bagi mengelakkan situasi ini berlarutan, wira-wira dari kedua-dua dunia DC dan Marvel bertarung antara satu sama lain untuk mengelak kemusnahan dunia mereka. Ciri ini dilihat hampir sama berlaku dalam isu Time Runs Out Marvel di mana hero-hero Bumi versi Marvel Universe berlawan dengan hero-hero Bumi versi Ultimate Marvel untuk menyelamatkan kedua-dua dunia daripada musnah. Pertembungan ini yang membawa kepada kewujudan Battleworld II dalam Secret Wars Marvel 2015.

Selepas pertarungan berakhir dan kedua-dua dunia enggan mengaku kalah, Living Tribunal (watak kosmik Marvel) bekerjasama dengan Jim Corrigan/Spectre (DC) dengan bantuan Access (watak dicipta khas untuk Amalgam Comics oleh DC dan Marvel) menggabungkan kedua-dua dunia tersebut jadi satu dunia baru untuk memberi lebih banyak masa bagi penyelesaian kekal krisis tersebut. Bagi mengembalikan kedua-dua dunia kembali kepada asal, Access mengeluarkan serpihan batu dari kedua-dua dunia yang disembunyikan dalam Batman dan Captain America untuk membantu Living Tribunal dan Spectre kuasa untuk mengembalikan keadaan seperti sediakala. Dan dengan bantuan Batman dan Captain America, mereka dapat menyedarkan kedua-dua entiti tersebut bahawa perbalahan mereka bersifat sia-sia, sekaligus menyelamatkan kedua-dua dunia dari kehancuran.

Walaupun ia tidak bertahan lama dan kurang popular dalam kalangan peminat pada ketika itu, tahun-tahun berikutnya menyaksikan ramai yang ingin tahu watak-watak kesayangan ramai menjadi apa dalam dunia tersebut. Jika anda penggemar siri televisyen Marvel, Agents of SHIELD dan Marvel Cinematic Universe, anda pasti mengenali Nick Fury versi Samuel L. Jackson. Tapi siapa sangka, Bruce Wayne atau Kolonel Bruce Wayne boleh jadi pengarah SHIELD dalam dunia tersebut? Atau Iron Lantern (gabungan watak Green Lantern versi Hal Jordan (DC) dengan Tony Stark/Iron Man (Marvel)? Bagi peminat Magneto versi Michael Fassbender atau Sir Ian Mckellen, anda pasti suka dengan Magneto (Erik Magnus) yang menggabungkan Eric Magnus (DC) dan Erik Lensherr/Magneto (Marvel). Apapun, ia satu eksperimen yang bagus tetapi sebagai penggemar komik, saya lebih suka status quo dikekalkan kerana ia bersifat original dan dekat di hati peminat.


Rahmah Kassim – Wanita Gelang Merdeka

Pernahkah anda melihat sepotong video ataupun dokumentari yang memperlihatkan seorang wanita yang sanggup menggadaikan emasnya bagi melihat kibaran megah bendera kebangsaan di udara. Lebih-lebih lagi barang kemas yang digadaikannya itu merupakan gelang perkahwinannya sendiri. Jika ditanya kepada orang lain mungkin tidak ramai yang akan melakukan perkara ini kerana mereka tidak akan mendapat apa-apa hasil. Tetapi wanita pejuang ini yakin dan percaya bahawa gelangnya itu akan membawa Tanah Melayu pada ketika itu mencapai sebuah kebebasan yang sudah lama ditunggu tunggu. Pembebasan daripada cengkaman penjajah.

Siapa kata wanita tidak memainkan peranan yang penting ketika negara kita ingin mencapai kemerdekaan. Penulis disini dengan tegasnya menyanggah persepsi songsang tersebut dan menegaskan bahawa wanita juga mempunyai peranan mereka dalam membebaskan tanah air tercinta. Mungkin mereka tidak berjuang dengan mengangkat senjata tetapi mereka berjuang mengadaikan harta pusaka mereka. Perjuangan dalam bentuk ini dilihat mudah untuk dilakukan tetapi percayalah tidak ramai yang sanggup untuk melakukannya. Ia ibarat sebuah pertaruhan, “All in or nothing”.

Beralih kepada skop
yang lebih kecil dalam artikel ini iaitu tentang wanita gelang merdeka. Nama
yang telah diilhamkan kepada pejuang kemerdekaan ini ialah Siti Rahmah binti
Kassim. Beliau telah dilahirkan pada 30 November 1926 di Kampung Batu Hampar, Rembau, Negeri Sembilan. Beliau
mula menceburi bidang politik ketika umurnya baru menginjak 19 tahun. Berbekalkan
semangat ingin melihat negaranya merdeka, beliau telah menentang Malayan Union
berhabis-habisan.

Pada tahun 1957, persidangan UMNO telah dilaksanakan
di Dewan Hang Tuah, Bandar Hilir, Melaka. Pada ketika itu, pemimpin-pemimpin
negara mahu pergi ke London untuk melakukan rundingan kemerdekaan. Malangnya,
akibat kesusahan dan kesempitan yang dilalui oleh penduduk Tanah Melayu, mereka
tidak mempunyai dana yang cukup untuk ‘terbang’ mahupun berlayar ke sana.

“Masih ingat lagi kata-kata Tunku ketika berucap, ‘Saya nak pi (nak pergi) London jumpa raja orang putih dengan raja-raja (Melayu) naik kapal laut tak da (ada) duit… nak naik kapal terbang duit tak daq (ada)… kalau tak pi (pergi), tak tentu nak merdeka…lagu (macam) mana nak buat tak tahulah’…,”

Itulah kata-kata yang
masih segar di dalam ingatan dan sanubari Srikandi Negara itu ketika
ditemuramah oleh watawan akhbar. Ia bagaikan menusuk ke jiwa dan ke lubuk hati
yang paling dalam, ditambah lagi apabila melihat Bapa Kemerdekaan Negara, Tunku
Abdul Rahman Putra Al-Haj menangis ketika menyampaikan ucapan beliau.

Srikandi Negara ini
yang berada di bahagian hadapan pada ketika itu, terus bangkit dan menyuarakan
bahawa beliau akan menyumbangkan gelang emas ini demi melihat detik kemerdekaan
negara. Apalah sangat jika dibandingkan harga sebuah gelang emas jika hendak
dibandingkan dengan harga sebuah kemerdekaan kepada negara

Lantas beliau juga
mengatakan “Jangan sayangkan emas, emas boleh dibeli di kedai
bila-bila masa tetapi kemerdekaan negara yang kita tuntut, kalau tidak
bersungguh-sungguh belum tahu berjaya atau tidak,”

Akibat daripada tindakan dan kata-kata yang dilontarkan oleh seorang wanita muda pada ketika itu, seluruh dewan bagaikan tersentak malah Tunku sendiri terharu melihat pengorbanan seorang anak muda lagi-lagi merupakan seorang wanita. Majoriti yang hadir pada persidangan tersebut dan menyerahkan barang barang berharga yang terdapat pada diri mereka ubtuk disumbangkan buat kemeredekaan negara. Gelang perkahwinan, cincin pusaka, rantai emas semuanya digadaikan oleh rakyat Tanah Melayu bagi membantu perjuangan ini. Datuk Siti Rahmah juga mengatakan bahawa terdapat seorang wanita yang sanggup membuka kerongsang yang dipakainya di baju untuk menderma walaupun dia perlu memegang bajunya selepas itu. Peristiwa yang agak melucukan ialah seorang wanita membuka gigi palsu emasnya untuk disumbangkan. Rela berkorban apa sahaja untuk negara!

Tidak ketinggalan juga, kebanyakkan kaum lelaki yang
pada ketika berada di tingkat atas. Mereka membuka cincin dan jam tangan serta
segelintirnya memberi duit. Peristiwa itu digambarkan oleh Srikandi Negara
seperti gugurnya daun getah. Tetapi jatuh ini bukan bermaksud kecundang tetapi
merupakan sebuah permulaan baru untuk mencapai kemerdekaan. Begitulah kesanggupan
yang ditunjukkan oleh rakyat Tanah Melayu bagi memerintah sebuah negara dengan
corak kita yang tersendiri.

Peristiwa itu lantas merebak ke seluruh Malaya dan menyemarakkan lagi semangat rakyat untuk menyumbang buat Tanah Air. Tiada kempen yang dilakukan untuk mengutip derma tetapi mereka melakukan dengan rela hati. Mereka tiada duit tetapi mereka sanggup menjual hasil tanaman mereka bagi melakukan sumbangan. Begitu patriotiknya rakyat Malaya pada ketika itu.

Disebalik peristiwa gelang emas tersebut, Siti Rahmah menceritakan bahawa beliau telah disebat oleh ibunya sendiri hingga berdarah dan berbekas parut dan perlu menjalani rawatan di klinik. Tindakan nekad pejuang negara ini turut didoraong oleh gurunya yang berasal dari Indonesia yang sering menceritakan tentang kemerdekaan yang telah mereka kecapi disana. Tiada apa yang mampu menghalang perasaan membuak buak beliau untuk membebaskan negara.

Selepas mencapai kemerdekaan, Siti Rahmah terus mencurahkan bakti kepada masyarakat dengan menjadi seorang wakil rakyat wanita pertama di Dun Terentang sejak 1959 selama dua penggal. Kecintaannya terhadap bangsa dan negara diteruskan apabila menjadi seorang Pegawai Penerangan UMNO Malaya di bawah kepemimpinan Allahyarham Tun Hussein Onn dan Tan Sri Syed Jaafar Albar. Tidak ketinggalan juga, beliau pernah bergelar seorang guru di Sekolah Perempuan Melayu Sungai Setar, Parit Buntar, Perak. Beliau menegaskan suaminya menjadi tulang belakang dan sentiasa memberikan sokongan kepada beliau ketika berkecimpung di dalam arena politik.

Jasa dan pengorbanan beliau telah diberikan pengiktirafan yang sewajarnya oleh banyak pihak. Antara pengiktirafannya adalah seperti Tokoh Wanita UMNO Malaysia, Tokoh Ibu Mithali Peringkat Negeri Sembilan, Tokoh Wanita Perkim, Toloh Jubli Emas Perkim, Anugerah Pengkisahan Sejarah ‘Wira Tak Dicanang’ dan Srikandi Negara, serta darjah kebesaran seperti Ahli Mangku Negara dan Johan Setia Mahkota.

Akhir kata, jangan sesekali memperlekehkan perjuangan seseorang itu untuk negaranya walau siapa pon beliau dan dari bentuk apa pon sumbangannya. Siapa sangka langkah mendermakan gelang emas itu telah menjadi titik tolak yang menyemarakkan semangat masyarakat Tanah Melayu untuk menyumbang membebaskan negara. Srikandi Negara ini telah menghembuskan nafasnya yang terakhir pada tahun 2017 ketika usianya menjangkau 91 tahun. Semoga segala perjuangan beliau diterima oleh Allah dan dikenang oleh anak bangsanya. Diharapkan agar ada pihak yang mengangkatkan namanya di tempat yang sepatutnya sebaris dengan tokoh kemerdekaan yang lain. Bagi mendapatkan gam baran yang lebih jelas boleh lihat dalam filem 1957: Hati Malaya. Al-Fatihah

RUJUKAN:

I-
Korban Emas Demi Kemerdekaan. https://www.utusan.com.my/rencana/utama/korban-emas-demi-kemerdekaan-1.129579

II-
Korban Gelang Kahwin Demi Kemerdekaan. https://www.bharian.com.my/node/78506

III-
Wanita Ini Orang Pertama Derma Untuk Selamatkan Malaysia Dahulu. Ini Kisah
Ketika Tunku Abdul Rahman Meminta Derma Untuk Negara Malaysia Merdeka. http://kicappedas.com/2018/05/31/wanita-ini-orang-pertama-derma-untuk-selamatkan-malaysia-dahulu-ini-kisah-ketika-tunku-abdul-rahman-meminta-derma-untuk-negara-malaysia-merdeka/

IV-
Berjuang Atas Wang Tabung Derma. https://www.kosmo.com.my/jurnal/berjuang-atas-wang-tabung-derma-1.688367

V- At 87, Siti Rahmah is Still A Gem in Umno. https://www.thestar.com.my/news/nation/2012/11/28/at-87-siti-rahmah-is-still-a-gem-in-umno/

VI- Siti Ramah, Unsung Hero in Fight For Merdeka, dies. https://www.thestar.com.my/news/nation/2017/03/24/siti-ramah-unsung-hero-in-fight-for-merdeka-dies/


Kisah Cinta Zhuge Liang

Zhuge Liang adalah satu nama yang tidak asing lagi
dalam sejarah Cina. Beliau merupakan seorang pakar strategi ketenteraan yang
berkhidmat kepada Liu Bei, salah seorang warlord dalam era Tiga Kerajaan
yang berlangsung di penghujung zaman Dinasti Han. Berkat nasihat-nasihat genius
yang diberikan oleh strategist yang digelar sebagai Naga Tidur ini, Liu
Bei berjaya bersaing dengan kuasa-kuasa besar lain seperti Cao Cao dan Sun Quan
malah menabalkan dirinya sebagai Maharaja Shu-Han pada tahun 221 Masihi.

Selain dikenali dengan kisah-kisah masyhur seperti ‘Ziarah
Tiga Kali ke Teratak Jerami’ dan ‘Mendapatkan 100 000 Anak Panah dengan
Perahu-Perahu Jerami’, Zhuge Liang turut mewariskan satu kisah fiksyen yang
menarik tentang pertemuan jodohnya dengan Huang Yueying.

Semasa berusia 17 atau 18 tahun, Zhuge Liang mengembara ke Wolong Gang yang terletak di Kota Nanyang, Wilayah Henan dengan tujuan untuk menimba lebih banyak ilmu pengetahuan. Memandangkan beliau mahu berada lama di tempat tersebut, Zhuge Liang mendirikan sebuah teratak untuk didiami dan turut bercucuk tanam sebagai punca rezeki. Keperibadiannya yang luhur dan akal fikirannya yang bijaksana menarik minat seorang lelaki yang bernama Huang Chengyan.

Huang Chengyan sering menziarahi teratak Zhuge Liang dan memandangkan beliau merupakan seorang yang sangat berpengetahuan, Zhuge Liang menghormatinya sebagai Guru. Liang sering bertanyakan Chengyan nasihat dan meminta beliau menyemak hasil-hasil tulisannya. Hubungan mereka berdua terjalin dengan akrab hingga pada satu ketika, Huang Chengyan sendiri menawarkan anak perempuannya kepada Zhuge Liang untuk dikahwini.

Namun memandangkan Liang pernah mendengar khabar angin
yang mengatakan tentang rupa-paras Huang Yueying yang buruk, beliau menolak
tawaran tersebut dengan sopan. Sejak itu, Chengyan tidak lagi menyebut tentang
perkahwinan kepada Zhuge Liang sebaliknya mereka berdua hanya bertukar-tukar
ilmu pengetahuan setiap kali berjumpa.

Pada suatu hari, Huang Chengyan berkata kepada Zhuge
Liang, “Saya sering menziarahi kamu tetapi kamu tidak pernah pun menziarahiku.”

Maka, Zhuge Liang pun berkata, “Maafkan saya kerana
bertingkah tidak sopan terhadap Guru. Selepas ini, saya yang akan menziarahi
Guru.”

Beberapa hari kemudian, Zhuge Liang datang ke kediaman
Huang Chengyan. Selepas memperkenalkan diri kepada pengawal gerbang rumah,
Zhuge Liang pun diizinkan masuk. Sebaik sahaja melangkah masuk, pintu gerbang
yang tadinya ternganga tiba-tiba tertutup dengan sendiri, membuatkan si genius
itu kehairanan. Belum hilang rasa hairan, Liang kini ditakutkan pula dengan dua
ekor anjing yang tiba-tiba sahaja menyalak dan menerpa ke arahnya. Aduh! Mahu
melarikan diri tetapi pintu gerbang sudah pun tertutup. Bukan main panik Liang
mahu selamatkan diri dari dua ekor anjing itu.

Melihat keadaan itu, seorang pembantu rumah Huang
Chengyan segera bergegas membantu Zhuge Liang dan mengusap kepala anjing-anjing
tersebut. Lantas, dua ekor anjing itu pun; seekor hitam pekat dan seekor lagi
putih bak salji, kembali tenang dan beredar ke celah-celah pokok bunga di
kebun. Zhuge Liang sempat meneliti anjing itu dengan lebih dekat dan betapa
terkejutnya beliau apabila mendapati dua ekor anjing itu adalah anjing
mekanikal yang diperbuat daripada kayu.

Kemudian, Zhuge Liang menyambung perjalanannya.
Sesampainya di pintu seterusnya, Liang disambut pula oleh dua ekor harimau yang
juga menerpa ke arahnya. Belajar dari kejadian tadi, Zhuge Liang pun mengusap
kepala dua ekor harimau itu. Tetapi sekali lagi Zhuge Liang dikejutkan apabila
harimau tersebut terus menerkamnya dengan mulut terbuka. Habis tubuh Zhuge
Liang terjatuh tidak dapat melepaskan diri. Sekali lagi, pembantu rumah Huang
Chengyan bergegas membantu menenangkan dua ekor harimau yang juga diperbuat
daripada kayu itu sambil berkata, “Bagaimana mungkin tuan lakukan hal yang sama
terhadap harimau sama seperti apa yang dibuat pada anjing?”

Apabila bahagian belakang badannya diusap, dua ekor
harimau itu pun kembali tenang dan Zhuge Liang pun meneruskan perjalanan.
Selepas melewati beberapa buah sudut dan memasuki beberapa buah pintu, akhirnya
Zhuge Liang sampai juga di bangunan yang menemukannya dengan Huang Chengyan.
Chengyan kemudian menuntun Liang naik ke tingkat atas dan duduk berbual di
sana. Ketika berada di ruang tersebut, Zhuge Liang sempat memberikan perhatian
kepada lukisan-lukisan cantik yang tergantung di dinding. Beliau yang dipenuhi
rasa ingin tahu tentang pencipta haiwan-haiwan mekanikal tadi dan juga pelukis
gambar-gambar cantik itu langsung sahaja bertanya kepada Guru nya. Sambil
ketawa kecil, Chengyan menjawab, “Anak perempuan saya yang hodoh itu memang
selalu mencipta benda-benda seperti itu. Tak baik betul menakut-nakutkan tetamu
seperti tadi.”

Sebaik mendengar jawaban daripada gurunya itu, Zhuge
Liang pun tersipu malu dan mula meleteri dirinya sendiri, “Oh Zhuge Liang! Kau
ni betul-betul bodoh! Guru telah menawarkan anak perempuannya kepada kau untuk
dikahwini. Tapi kau pula membenci wajahnya yang hodoh. Di mana lagi boleh kau
temukan orang yang sebegini berbakat? Dan dengan bakatnya yang sebegini hebat,
datang mana pula kehodohannya?”

Maka, Zhuge Liang pun berkata, “Kebijaksanaan Cik Muda
Huang memang luar biasa dan saya benar-benar mengaguminya.”

Huang Chengyan menyambut kata-kata itu, “Tapi, anak
perempuan saya itu hodoh wajahnya. Saya telah beberapa kali melamarkannya
kepada orang lain…”

“Saya datang ke mari semata-mata untuk menziarahi
bapa-mertua saya!” pintas Zhuge Liang lalu melutut dan memberi sujud hormat
kepada Huang.

Zhuge Liang menyedari bahawa Huang Yueying, anak
Gurunya itu bukanlah wanita yang calang-calang. Walaupun rupa parasnya buruk,
keperibadian yang dimilikinya sangat indah. Selain memiliki kebijaksanaan dan
kekreatifan yang luar biasa, Huang Yueying juga merupakan seorang gadis yang
lemah-lembut, bersopan-santun, peramah dan suka membantu orang lain. Beliau
merupakan wanita yang sangat sesuai digambarkan dengan pepatah Inggeris; “Don’t
judge a book by its cover.”

Kemudian, Zhuge Liang dan Huang Yueying pun berkahwin. Selepas menjadi isteri Zhuge Liang, Yueying menguruskan segala kerja rumah termasuklah menggiling tepung dan bercucuk tanam dengan sendiri. Hasilnya, Zhuge Liang dapat menumpukan masanya kepada urusan-urusan Negara. Orang-orang ramai yang pada mulanya mempersoalkan citarasa Zhuge Liang dalam memilih isteri lama-kelamaan berasa senang dengan Yueying. Masing-masing dari mereka, termasuklah kita yang membaca kisah ini berasa kagum terhadap Zhuge Liang yang menemukan kecantikan di sebalik kehodohan Huang Yueying.

Terdapat juga kisah di mana ketika rakan-rakan Zhuge
Liang datang menziarahinya, Huang Yueying hanya mengambil masa yang sangat singkat
untuk menyediakan makanan. Hal ini membuatkan para tetamu itu kehairanan dan
masing-masing pun datang menjenguk bahagian dapur. Betapa terkejutnya mereka
apabila melihat seekor keldai yang diperbuat daripada kayu sedang mengisarkan
tepung (untuk diadun menjadi mi).

Tambahan lagi, Zhuge Liang dan Huang Yueying sering
berkongsi kebijaksanaan dan kekreatifan. Banyak buah fikiran Zhuge Liang lahir
dari perbincangan dengan isterinya yang sangat berpengetahuan dalam astronomi,
geografi, reka-cipta dan strategi ketenteraan. Antara ciptaan yang boleh
dinotakan adalah kerbau kayu yang digunakan untuk membawa bekalan makanan
angkatan tentera Shu semasa kempen menentang Wei di utara. Kerbau kayu ini
dipercayai merupakan ciptaan awal yang membawa kepada bentuk kereta sorong pada
hari ini.

Selain pepatah yang disebutkan tadi, kisah tentang
kebijaksanaan Huang Yueying ini juga membuktikan bahawa di belakang seorang
lelaki hebat pasti ada seorang wanita yang hebat.

Sumber:

David Jirard. (6 Jun 2018). The Beauty of Zhuge Liang’s Ugly Wife. Vision Times. http://www.visiontimes.com/t/zhuge-liang  Epoch Times. (3 Mei 2018). The Legend of Zhuge Liang Seeking A Wife. Ancient Origins. https://www.ancient-origins.net/myths-legends-zhuge-liang-seeking-wife-0010014


Umat Islam Sedang Dibantai Teruk Di India

Umat Islam boleh dikatakan menggigil dalam kerisauan apabila Narendra Modi membentuk kerajaan selepas memenangi Pilihanraya Umum 2014 dengan majoriti mudah. Nama Modi tidak pernah terasing dengan masalah, seolah-olah berkongsi unsur sinonim.

Sebagai Ketua Menteri Gujarat, pentadbiran Modi menyaksikan krisis keselamatan teruk pada tahun 2002. Dan Modi yang sama naik sebagai Perdana Menteri 12 tahun kemudian.

Isu mula berlegar selepas maklumat mengenai Pindaan Akta Kewarganegaraan 2019 diumumkan. Dalam pindaan tersebut, India membuka laluan kewarganegaraan kepada pendatang-pendatang asing tanpa izin.

Kelayakan permohonan pun berkiaskan agama, bukannya asal-usul. Semua layak mohon – Hindu, Sikh, Buddha, Kristian dsb. – kecuali satu agama sahaja: Islam.

Parti Janatan Bharatiya (BJP) yang mengangkat Modi pun semakin berbaur fasisme. Seorang ahli politik dibawahnya memberikan justifikasi bahawa jika India membenarkan umat Islam, Bangladesh sendiri akan kosong.

Walhal pertumbuhan ekonomi Bangladesh jauh lebih berkualiti berbanding India.

Akibat tidak berpuas hati, rakyat India pun turun di jalanan untuk membantah. Protes aman yang semakin bertambahan perencah pun menerima tindakbalas daripada pihak berkuasa terutamanya polis.

Antara protes yang popular ialah di Shaheen Bagh. Pada 23 Februari 2020, seorang pemimpin tempatan BJP bernama Kapil Mishra mengugut pihak polis. Bahawasanya pihak polis akan dikasari jika gagal mematahkan protes Shaheen Bagh (HT Correspondent, 2020).

Protes yang aman pun mula bertukar warna. Dan dua hari selepas m0g0kan besar dilancarkan di seluruh Timur Laut Delhi, seramai 13 orang menjadi angka k0rban. Pr0v0kasi telah menang.

Sebuah masjid di Ashok Nagar pula menjadi mangsa akibat dikerjakan pelampau-pelampau Hindutva, suatu ideologi yang didokong Modi dan BJP.

Menghampiri waktu Asar, sekumpulan perusuh telah mengg4n4s di sekitar masjid yang dibakar. Mereka melaung “Jai Shri Ram” (Hidup Dewa Rama) dan “Hinduon ka Hindustan” (India milik Hindu) sambil bertawafan di sekeliling perkarangan masjid (Barton, 2020).

Bendera Hanuman pun dikibarkan di puncak menara masjid, seolah-olah mengatakan Hindu telah menang.

Kawasan Mustafabad pun digegarkan pelampau-pelampau Hindutva juga yang meny3r4ng kawasan-kawasan protes. Hampir 50 orang berkumpul untuk merejam batu.

Di sini dua masjid dirosakkan dengan aktiviti vandalisme mereka. Malah ada yang bers3nj4ta pun sampai tidak kisah untuk meny3r4ng kanak-kanak (Barton & Dubey, 2020).

Seorang remaja 15 tahun digegaskan ke hospital selepas c3d3ra teruk di bahagian kepala dan kaki. Dikatakan dia dis3r4ng pelampau-pelampau Hindutva dengan batang besi.

Dalam hospital yang sama, ramai lagi yang sedang mengaduh kesakitan selepas dihantar dengan motosikal dan beca automatik pun. Seorang lelaki dipapah dalam keadaan pend4r4han teruk selepas dit3mb4k.

Tidak jauh dari lelaki tersebut, seorang balu sedang menangis selepas diberitahu bahawa suaminya telah m4ti akibat dipvkvl 10-15 orang. Shahrukh merupakan seorang anak muda 21 tahun yang bekerja di kilang. Dia dit3mb4k semasa dalam perjalanan membeli susu tetapi masih hidup.

Kedai-kedai nasi biryani menjadi sasaran mudah untuk pelampau-pelampau Hindutva. Bagi mereka, siapa yang menjual nasi biryani mestilah Islam (The Wire Staff, 2020).

Tiga peniaga Islam berdiri dari jauh sambil melihat punca rezeki mereka dib4k4r. Pihak polis pula yang sepatutnya menghentikan rvsvhan ini sebaliknya memberikan pelampau-pelampau Hindutva air untuk minum.

Nampak dengan jelas bahawa kekotoran dalam India telah meresapi bidangkuasa keadilan dan perlindungan. Akhirnya yang terus dihidangkan padah ialah umat Islam jua.

RUJUKAN:

Barton, N., & Dubey, A. (2020, February 25). Delhi Ri0ts: Mosques and Huts B*rned, Children Att*cked, at least 1 D*ad in Mustafabad. The Wire. Retrieved from https://thewire.in/communalism/delhi-ri0ts-mustafabad

Barton, N. (2020, February 25). Delhi Ri0ts: Mosque Set on Fi*e in Ashok Nagar, Hanuman Flag Placed on Minaret. The Wire. Retrieved from https://thewire.in/communalism/delhi-violence-mosque-set-on-fire-in-ashok-vihar-hanuman-flag-placed-on-top

HT Correspondent. (2020, February 25). In plea to Supreme Court, Bhim Army chief Chandrashekhar Azad blames BJP’s Kapil Mishra for Delhi clashes. The Hindustan Times. Retrieved from https://www.hindustantimes.com/india-news/in-plea-to-sc-bhim-army-chief-blames-kapil-mishra-for-delhi-clashes/story-5D4yNzDdcZcQQZXG7hezEP.html

The Wire Staff. (2020, February 25). Delhi Riots: Ars0n Continues in Khajuri Khas, Biryani Shops Targeted. The Wire. Retrieved from https://thewire.in/communalism/delhi-violence-vi0lence-continues-in-khajuri-khas-biryani-shop-targeted


Tempoh Peralihan Brexit – Fakta Yang Perlu Anda Tahu

Dengan kemenangan besar Parti Konservatif pimpinan Boris Johnson dalam pilihan raya Disember yang lepas jelas memberi isyarat bahawa rakyat United Kingdom secara umumnya tetap mahukan UK berpisah dari Kesatuan Eropah (EU) dan perlu kembali bersatu untuk menyelesaikan kemelut Brexit. Parti Konservatif meendapat mandat yang besar melebihi majoriti 326 kerusi dengan memenangi 368 kerusi berbanding hanya 191 kerusi dimenangi Parti Buruh pimpinan Jeremy Corbin. Kemenangan tersebut merupakan kemenangan terbesar yang diperolehi oleh Parti Konservatif sejak zaman kegemilangan Margaret Thatcher pada 1980-an.

Usai kemenangan bergaya Boris Johnson terus mengusulkan Bil Persetujuan pengunduran atau Withdraw Bill Agreement (WBA) untuk menetapkan polisi atau undang-undang bagi menghadapi proses Brexit. WBA merangkumi jumlah yang perlu dibayar oleh UK setelah keluar dari EU untuk beberapa tahun yang akan datang, menetapkan dan mengkaji bidang kuasa Mahkamah Keadilan Eropah (ECJ) ke atas kedaulatan UK, tatacara untuk menguruskan sempadan Ireland Utara dan Great Britain serta mengawalan kemasukan imigran.

PROSES PERALIHAN BREXIT

Setelah UK secara rasmi berpisah dari EU pada tanggal 31 Januari 2020, ia tidak bemakna UK terus tidak terikat dengan undang-undang atau polisi EU kerana masih perlu melalui proses peralihan atau Transition Period. Jadi apakah itu tempoh peralihan Brexit? Tempoh peralihan Brexit berlansung selama 11 bulan dari tarikh Brexit dan berakhir pada 31 Disember 2020.

Ya, selepas 31 Januari 2020 UK bukan lagi dianggap sebagai anggota EU tetapi masih perlu mengikut peraturan EU sehingga tempoh peralihan tamat. Penduduk UK dan EU masih boleh menikmati kebebasan untuk keluar masuk tanpa sempadan, UK masih berada di dalam kesatuan kastam (Custom Union) dan pasaran tunggal (Single Market).

UK juga masih terikat dengan undang-undang EU dan bidang Mahkamah Keadilan Eropah (ECJ) dan hak rakyat UK di Negara EU masih terjamin di bawah tempoh peralihan. Tetapi di dalam tempoh ini tiada lagi wakil ahli Parlimen British di dalam Parlimen Eropah dan Suruhanjaya Eropah.

MENGAPA PERLU TEMPOH PERALIHAN ??

Tahun 2020 mungkin tahun yang kemenangan bagi pejuang Brexit tapi merupakan tahun yang paling genting untuk menentukan hala tuju UK selepas Brexit terutama di dalam konteks hubungan UK-EU pasca Brexit.

Tempoh peralihan membolehkan UK tidak mengalami kejutan dari segi kestabilan ekonomi dan yang paling utama untuk menentukan peraturan perdagangan bebas yang baru antara UK dan EU serta antara UK dan Negara-negara yang lain.

Jika rundingan perdagangan (Trade Deal) antara UK dan EU masih menemui jalan buntu, UK akan terikat dengan peraturan Badan Perdagangan Antrabangasa (WTO) menyebabkan barangan UK yang memasuki pasaran EU mungkin dikenakan tariff sehingga persetujuan baru dicapai.

PROTOKOL IRELAND UTARA BAGI MENGGANTIKAN “BACKSTOP DEAL” THERESA MAY

Salah satu sebab rudingan bekas Perdana Menteri UK, Theresa May gagal ialah kerana gagal di dalam menangani isu sempadan Ireland Utara dan Republik Ireland. Justeru, Boris Johnson mengusulkan idea “dua sempadan,empat tahun’. Ini bermakna sempadan Ireland kekal terbuka sehingga tahun 2025 walaupun tempoh peralihan berakhir.

Perkara itu terus menimbulkan perbincangan mengenai pergerakan barangan  perdagangan antara sempadan Ireland Utara dan UK sekiranya sempadan Ireland Utara dan Republik Ireland kekal terbuka. Menurut Michael Barnier yang mengetuai EU di dalam urusan Brexit (EU’ Chief Brexit Negotiator) mengatakan barangan yang memasuki Ireland Utara dari Britain perlu melalui pemeriksaan dan dikawal. Tetapi ia tidak melibatkan barangan dari Britain memasuki Ireland Utara. Hal  ini mungkin menyebabkan Ireland Utara masih terikat dengan peraturan EU berbanding Negara anggota UK yang lain.

Masalah sempadan Ireland perlu ditangani dengan bijak oleh Boris Johson bersama-sama dengan Parti Kesatuan Demokratik Ireland (DUP). Seperti yang kita tahu, isu sempadan Republik Ireland dan Ireland Utara merupakan isu yang sangat sensitif di mana konflik antara dua negara telah meragut ribuaan nyawa setelah beberapa dekad.

RUJUKAN

1)  Tom Edgington, (2020), Brexit: What is the transition period?

2) Haydon Etherington, (2020), Brexit transition period

3) Brian Daly, (2019), The Withdrawal Agreement and Northern Ireland Protocol : Implications for Business

4) Jess Sargeant, (2020), Why this Irish border protocol could see the UK face infringement proceedings

Artikel dikirimkan oleh Ashraf Hadi untuk The Patriots.


Jagalah Khazanah Bangsa Kita…

Lebih 20 juta artifak. Bayangkan. Segala kerja penyelidikan dan keilmuan selama 200 tahun musnah begitu sahaja.

Antara koleksi disimpan di muzium tertua di Brazil itu termasuk karya seni dan artifak dari era Greco-Roman dan Mesir, selain turut menempatkan fosil manusia tertua yang ditemui di sempadan Brazil, dikenali sebagai ‘Luzia’.

Gambar yang dilampirkan ini adalah dari status Flavia Zanutto yang memetik kenyataan dari Fábio Duarte, seorang pakar linguistik Brazil tentang bagaimana koleksi berkaitan bahasa pribumi sejak tahun 1958 musnah dalam kebakaran ini. Ia membayangkan kehilangan itu, umpama peta Brazil juga turut membakar hangus bersama-sama berjuta memori dan khazanah silam yang disayang-sayang itu.

“Nothing was saved from Linguistics. We’ve lost everything in the Indigenous Languages Archive: the recordings from 1958 forward, the songs in many languages without living speakers, the collection of Curt Nimuendajú: papers, photos, negatives, the original ethno-historico-linguistic map with the locations of all of the ethnic groups in Brazil, the only record that we have from 1945. The ethnographic and archaeological records of the various ethnic groups of Brazil from the sixteenth century forward…In all, an irreparable loss for our historical memory. It hurts so much to see everything in ashes.”

(Fábio Duarte)

Kebakaran di Muzium Nasional Brazil ini memberikan kita banyak iktibar dan pelajaran. Artifak dan bahan-bahan arkib boleh musnah dan hilang dalam pelbagai bencana, seperti kebakaran dan perang. Mungkin anda masih ingat bagaimana tentera Amerika memasuki Muzium Nasional di Iraq ketika perang tahun 2003 yang lalu dan menjarah kira-kira setengah juta item di dalamnya! Bayangkan Pasu Warka yang berusia 5000 tahun, atau Kecapi Ur yang berusia 4500 tahun terlibat dalam tragedi ini.

Jagalah khazanah kita. Hargailah ia ketika masih ada. Negara-negara luar setengah mati mempertahankan artifak mereka dan menangis tak berlagu apabila ia hilang atau musnah, tetapi kita di sini selalu membaca tentang artifak atau premis yang terbiar begitu sahaja tanpa dikatalogkan sejarahnya dan dijadikan item pelancongan sejarah.

Begitu juga bagaimana kisah beribu-beribu manuskrip Melayu yang dirompak British dan Amerika dan sejak itu mereka mengkaji dari semasa ke semasa semua manuskrip itu bagi ‘brainstorming’ idea-idea segar sebagai contoh kejuruteraan pendingin hawa semulajadi dalam rekabentuk rumah, seni metallurgy Melayu dan reaksi kimia, perubatan herba dan petua-petua berkait rapat dengan simbiosis alam yang kalau di tempat lain dijenamakan sebagai ‘Feng-shui’, ‘Law of Attraction’ atau seangkatan dengannya.

Zaman nak memperlekehkan bangsa konon dengan tujuan nak sedarkan tu dah berlalu. Itu zaman penjajah yang tuduh kita nak buat sebatang jarum pun tak reti. Manusia, kalau diberi peluang, galakan, pendidikan yang sama maka semua berpeluang yang sama untuk berjaya. Kalau konon diberi peluang, diberi pendidikan tapi ditekan-tekan diulang-ulang dipsiko kita malaslah, itu lah inilah serupa zaman penjajah, bagaimana bangsa kita nak bebas dari penjara stigma dan budaya hodoh inferior yang menghalang kita bergerak ke depan dan mulai percaya kepada diri sendiri seperti orang lain? Stop this stupid culture membangangkan diri.

Kini dalam Malaysia Baharu ini kita mesti fokus kepada memulihara khazanah negara dan mendidik masyarakat kita yang dikatakan ramai ‘uneducated’ ini supaya faham kepentingan sejarah dan menghargai item-item sejarah dan khazanah pengetahuan, sepertimana yang ditonjolkan oleh orang luar yang selalu kita terkagum-kagum sampai tertonggeng itu


Kali Pertama Amerika Kacau Dunia Islam

Setiap inci tanah di Timur Tengah mempunyai tandatangan Amerika Syarikat. Disebabkan dasar beberapa presiden, rantau tersebut telah riuk dikerjakan. Jurang antara kaya dan miskin satu hal. Perbandingan antara dua negara pun berjarak juga. Senang kata kekayaan Arab Saudi tiada di Iraq.

Oleh kerana Amerika terlalu terlibat di Iraq selepas kejatuhan Saddam, ramai dalam kalangan rakyat mula berpaksi kepada Iran pula. Itu pun satu masalah juga, yang meruncing kepada kemelut “sectarianism” berterusan sehingga hari ini.

Namun Amerika Syarikat baru saja masuk di pentas Timur Tengah sebenarnya. Selepas P3r4ng Dunia Kedua, Barat lebih menumpukan perhatian untuk menundukkan mvsvh yang sangat menggervnkan – Kesatuan Soviet.

Kebangkitan Soviet sebagai kuasa kedua memang menggigilkan Amerika Syarikat. Perihal nuklear merupakan antara sebab utama Tetapi yang betul-betul buat Amerika tidak senang duduk ialah keupayaan sosioekonomi didabik Soviet.

Angkara British, banyak negara di Asia terjervt dengan kemiskinan tegar. Status kefakiran sebuah negara merupakan baja paling organik untuk percambahan benih komunisme.

Itulah sebab Vladimir Lenin berjaya membina platformnya. Perut yang lapar boleh membuat orang lupa tuhan pun. Bila sudah kenyang, susah pula nak taubat sebab takutkan laras sen4p4ng sang penguasa.

Dengan China dan Yugoslavia (tidak berkaitan dengan hujah British) bangkit sebagai negara komunis, geopolitik dunia semakin cenderung antara “kapitalisme v komunisme”.

Jadi persoalannya, bila kali pertama Amerika masuk Timur Tengah?

Garisan M4ut Di Teluk Sidra

Sebutan popular di Internet sentiasa memetik nama Os4m4 bin L4d3n, Saddam Hussein dan Ruhollah Khomeini sebagai asbab. Tetapi sebenarnya apa yang berlaku di Teluk Sidra yang menapak langkah pertama di Timur Tengah (lebih tepat sebenarnya Afrika Utara).

Sudahlah bengang kerana kes TWA Flight 847 dan s3r4ngan di lapangan-lapangan terbang Rom dan Vienna, kesabaran Amerika diuji sekali lagi oleh nama yang agak popular juga.

Muammar Gaddafi telah memasangkan teknologi Soviet pada penghujung 1985 untuk mengukuhkan kedudukannya di Teluk Sidra (atau menurut Libya, Garisan M4ut). Gaddafi kemudiannya mengugut akan t3mb4k jika kapal Amerika menyeberangi garisan tersebut.

Dan pada 24 Mac 1986, apa yang boleh selesai dengan diplomasi dan kematangan telah berakhir dengan minyak dan api. Kedatangan USS Ticonderoga, USS Scott dan USS Caron memaksa Gaddaf untuk kotakan janji. Pertukaran pelvrv antara dua pihak ini berakhir dengan keb4k4ran.

Hasil daripada pertunjukan kuasa ini, Gaddafi hanya mer0sakkan hubungan Libya bersama Amerika. Lima tahun kemudian pula, Amerika datang semula dengan s3r4ngan yang membvnvh 45 t3t3ra Libya. Pada masa yang sama, mereka mengh4ncvrkan banyak aset pertahanan dimiliki Libya.

Salah seorang yang didakwa terbvnvh ialah Hana Gaddafi, seorang bayi yang belum kenal dunia lagi. Namun terdapat juga maklumat bahawa Hana tidak wujud pun, bahawasanya ia ialah dakyah emosi daripada Muammar (Walker, 2011).

United States of Arabia?

Zaman 1980-an merupakan detik paling sengit antara Amerika dan Timur Tengah. Sambil mensasarkan Gaddafi, Amerika juga mempunyai suatu senarai panjang tentang ahli politik Arab termasuk Saddam Hussein dan Yasser Arafat.

Namun tiada seorang pun yang lebih meng4ncam berbanding Gaddafi sendiri. Amerika berkeyakinan bahawa Gaddafi sedang mengimpikan Libya sebagai kuasa nuklear. Penjajahan Libya di Chad dipetik sebagai bukti utama oleh kerana negara jajahan tersebut sebenarnya kaya dengan uranium.

Matlamat akhir Gaddafi pula merupakan risik0 utama bagi kepentingan Amerika. Pada masa mereka semakin membenamkan Soviet, impian Gaddafi untuk menubuhkan sebuah persekutuan Arab Islam memang menggigilkan.

Ibaratkan jatuhnya singa, bangkit pula harimau. Sudahlah dari awal lagi Gaddafi didakwa terlibat secara terus dalam ser4ng4n Rom dan Vienna. Pada 5 April 1986 pun Libya telah mengeb0m kelab malam La Belle di Berlin Timur.

Jadi jika tertubuhkan kuasa besar Arab di Timur Tengah yang bersatu lagi bersepadu, doktrin Amerika di Timur Tengah lantas berubah secara ketara. Jadi Amerika menggunakan falsafah “p0t0ng kepala untuk membvnvhkan ular”.

Matlamat itu hanya tercapai berdekad-dekad kemudian apabila berlakunya Kebangkitan Dunia Arab yang menamatkan Muammar Gaddafi.

RUJUKAN:

Walker, P. (2011, August 26). Gaddafi’s daughter Hana: (ditapiskan) or a practicing doctor? The Guardian. Retrieved from https://www.theguardian.com/world/2011/aug/26/hana-gaddafi-daughter-mystery


Kisah Mary Mallon Yang Dikuarantin 30 Tahun

Globalisasi dan kemajuan telah merapatkan saf sosial dalam kalangan masyarakat. Jika dulu manusia yang mengamalkan kehidupan berjarak pun mudah terkena peny4kit, sekarang lagilah.

Jadi kuarantin boleh menjadi langkah pencegahan antara yang paling berkesan untuk menghalang sesuatu penularan peny4kit. Tetapi bukan semua yang rela melakukannya. Utara Malaysia menjadi zon perhatian semula selepas seorang peniaga Nasi Kandar yang kembali dari India tidak berkuarantin.

Bukan takat itu saja, pemilk Nasi Kandar Napoh juga tidak mengambil merekodkan nama dan suhu pelanggan (Chan, 2020). Pada masa yang sama, bandar Auckland di New Zealand pun mempunyai kluster baharu selepas 100 hari bebas daripada koronavirus. Puncanya kerana ada yang tidak dalam kuarantin (Roy, 2020).

Menurut CDC, simtom koronavirus boleh timbul antara dua hingga 14 hari selepas dij4ngkiti. Maka jika kuarantin dua minggu pun berat bagi segelintir ini, bayangkan pula kuarantin 30 tahun.

New York Satu Masa Dulu

Seorang wanita bernama Mary Mallon pernah mencetuskan isu kesihatan besar di Bandaraya New York.

Dalam tempoh dua minggu pertama selepas mula bekerja sebagai tukang masak di Mamaroneck, ramai di sekelilingnya dij4ngkiti demam kepialu. Kemudian beliau berpindah ke Manhattan, dan perkara sama berlaku juga.

Masih di Manhattan, Mallon bekerja untuk seorang peguam pula. Tetapi beliau terpaksa berhenti selepas tujuh daripada lapan orang dalam keluarga tersebut jatuh s4kit (Dex, 2000).

Rutin ini berulangan di mana-mana saja Mallon bekerja. Pada tahun 1904, Mallon bekerja untuk seorang peguam terkemuka bernama Henry Gilsey. Kali ini keluarga Gilsey tidak dij4ngkiti, kerana semua pekerja diberikan tempat tinggal sendiri.

Dalam rumah pekerja tersebut, tukang cuci kain mula menunjukkan simtom demam kepialu sebelum empat pekerja lain dij4ngkiti. Gilsey mengupah seorang penyiasat bernama George Soper yang mendapati tukang cuci kain sebagai punca penularan.

Tetapi seperti yang boleh dibayangkan, Soper gagal membuktikan teorinya. Mallon pada masa itu berkhidmat untuk keluarga George Kessler di Tuxedo Park, dan sekali lagi tukang cuci kain terkena dulu (Leavitt, 2014).

Mallon bertukar kerja buat kali terakhir pada tahun 1907. Keluarga Walter Bowen di 688 Park Avenue memerlukan seorang tukang masak. Itulah musim salji terakhir yang dinikmati anak perempuan Walter. Dan kem4tian ini akhirnya menyedarkan pihak berkuasa bahawa Mary Mallon ialah punca penularan demam kepialu selama ini.

Apabila Tidak Tahu

Kisah Mary Mallon ini boleh dijadikan pengajaran dalam zaman koronavirus ini. Lapan keluarga mengupah beliau antara tahun 1900 hingga 1907.

Tujuh daripadanya dij4ngkiti demam kepialu (Marineli, et al., 2013) dalam masa yang terlalu singkat. Teknologi terhad pada zaman itu telah membuatkan satu demi satu siasatan dengan kesimpulan yang tergantung.

Selama ini mereka bergelut untuk mendapatkan bukti. Sampel air daripada kepala paip, saluran air dan tangki air semuanya negatif demam kepialu tetapi peny4kit masih menular (Ochs, 2007).

Apa yang menghairankan, penularan peny4kit berlaku di tempat-tempat orang kaya saja. Padahal kawasan tidak bersih bebas pula daripada zon penularan.

George Soper yang mengikuti trend penularan ini berjumpa dengan keluarga-keluarga ternama terbabit. Mereka menceritakan tentang “seorang tukang masak berbangsa Ireland”.

Tetapi Mallon kerap berpindah tanpa memberitahu sesiapa, menyukarkan kerja Soper. Akhirnya Soper bertemu dengan Mallon yang bekerja dengan Keluarga Bowens.

Menurut Soper, sepanjang penularan demam kepialu, Mallon kelihatan sihat. Namun Mallon enggan bekerjasama dan mengvgut Soper dengan sebilah pis4u.

Mallon juga enggan mengaku bersalah, kerana katanya demam kepialu berlaku di mana-mana saja. Soper kemudian terpaksa memberitahu Jabatan Kesihatan New York.

Kuarantin 30 Tahun

Semua orang pada masa itu tidak faham tentang definisi “pembawa” (carrier). Antaranya ialah Mary Mallon yang dib3rkas kerana menganc4m orang ramai.

Lima orang polis menemani seorang doktor wanita yang terpaksa berk4sar kerana Mallon enggan bekerjasama.

Di Hospital Willard Parker, Mallon terpaksa memberikan sampel. Selama empat hari beliau diikat dan tidak dibenarkan menggunakan tandas pun.

Dan misteri tujuh tahun akhirnya terjawab, kerana n4jis Mallon didapati penuh dengan bakteria kepialu. Semasa disoal siasat, Mallon mengaku tidak pernah mencuci tangan semasa memasak.

Perintah kuarantin bermula pada 19 Mac 1907 di North Brother Island. Mallon memberikan sampel n4jis tiga kali seminggu.

Pihak berkuasa ingin membuang hempedunya yang merupakan “kilang bakteria” (Leavitt, 2014). Tetapi Mallon enggan kerana masih tidak percaya dirinya pembawa. Beliau juga degil kerana tidak mahu berhenti bekerja sebagai tukang masak atas faktor kos sara hidup.

Mallon juga enggan bekerjasama dengan Soper yang ingin menulis buku dan berkongsi royalti. Dua tahun kemudian Mallon cuba saman Jabatan Kesihatan. Kes tersebut ditutup, tetapi Mallon kemudian dibebaskan selepas berjanji untuk cari kerja selain tukang masak.

Sebelum itu dengan bantuan kawan, sampel n4jisnya dihantar ke makmal swasta dan didapati negatif. Di North Brother Island, hampir 25 peratus sampel negatif. Jadi Mallon pun dibebaskan dan menjadi tukang cuci kain pula dengan gaji AS$20 sebulan.

Namun beberapa tahun kemudian, beliau menggunakan nama Mary Breshof atau Mary Brown untuk bekerja sebagai tukang masak semula.

Kuarantin Kedua

Tiada siapa dalam kalangan orang kaya yang mengupah Mary meskipun dengan nama lain. Pendedahan meluas mengenai “Typhoid Mary” telah membuatkan orang ramai takut dengan tukang masak.

Jadi Mallon menemui peluang pekerjaan dalam restoran dan hotel dan seperti biasa, tempat-tempat ini menjadi pusat penularan demam kepialu. Sekali lagi seperti biasa, Mallon pantas lari (dan George Soper gagal menjejakinya).

Pada tahun 1915, Soper dipanggil Hospital Sloane berikutan penularan demam kepialu. Ciri-ciri Mallon disebut ramai pekerja, dan pihak polis berjaya memb3rk4s Mallon di Long Island. Beliau kembali diletakkan dalam kuarantin di North Brother Island pada 27 Mac 1915.

Tidak banyak diketahui pasal kuarantinnya, melainkan tempoh 23 tahun yang berakhir dengan strok dan enam tahun kemudian aj4l. Semasa bedah siasat, hempedu Mallon di dapati menyimpan banyak bakteria kepialu.

Tetapi Soper pernah menulis yang tiada bedah siasat dilakukan, sekali gus membangkitkan teori-teori konspirasi bahawa kerajaan cuba menenangkan rakyat dengan cerita palsu.

RUJUKAN:

Chan, D. (2020, Ogos 3). Sivagangga cluster: Napoh nasi kandar shop did not record customers’ details. New Straits Times. Retrieved from https://www.nst.com.my/news/nation/2020/08/613686/sivagangga-cluster-napoh-nasi-kandar-shop-did-not-record-customers

Dex, M. (2000, Ogos 14). Who was Typhoid Mary? The Straight Dope. Retrieved from http://www.straightdope.com/columns/read/1816/who-was-typhoid-mary

Leavitt, J.W. (2014). Typhoid Mary: Captive to the Public’s Health. Beacon Press. Halaman 17 & 92.

Marineli, F., et al. (2013). Mary Mallon (1869-1938) and the history of typhoid fever. Ann Gastroenterol.  26(2): 132-134.

Ochs, R. (2007). Dinner with Typhoid Mary. FDA. Retrieved from https://orauportal.fda.gov/courseware/FD202W100/SCORM_FD202_Module_3_Microbiology/Module_3_Dinner_With_Typhoid_Mary.pdf

Roy, E.A. (2020, Ogos 13). Auckland Covid cluster caused by quarantine breach, says Winston Peters. The Guardian. Retrieved from https://www.theguardian.com/world/2020/aug/13/auckland-new-zealand-covid-cluster-caused-by-quarantine-breach-says-deputy-pm


Dan Mujahid Masih Diam Terkutik Isu Sajat

Komunikasi merupakan elemen paling penting untuk merancakkan hubungan pemimpin dan rakyat. Dalam dunia politik, langit tidak sentiasa cerah. Jadi dengan kemahiran berkomunikasi, seorang pemimpin berupaya untuk memimpin rakyatnya mengharungi segala dugaan.

Dan apabila seorang menteri mengeluarkan kenyataan sambil mengibas tangan, “this is not our level to discuss with them” terhadap pengguna-pengguna media sosial, jelas sekali beliau telah lupa.

Dulu semasa di bahagian pembangkang, semua ditutup akses bukan main lagi. Media sosial itulah menjadi tombak utama kemenangan yang berlaku pada 9 Mei 2018. Apa yang dikatakan fitnah di media sosial tidak mampu ditangkisi di media arus perdana. Semut telah menewaskan gajah. Harimau telah menundukkan naga.

Apa yang dikatakan Mujahid Yusof Rawa pada 8 Oktober 2018 masih terngiang-ngiang setiap kali beliau mengeluarkan kenyataan panas (Fakhrul, 2018). Dan dewasa ini media sosial semakin men3lan segala benda dicanangkan, terutamanya berkaitan Muhammad Sajjad. Keberadaan Sajjad di zon solat wanita telah menimbulkan ketidakselesaan dalam kalangan ramai orang sekaligus menjejaskan imej Islam.

Dan Mujahid juga dikatakan telah naik angin terhadap keceluparan tindakan Sajjad (Rafidah, 2020). Esoknya pula angin Mujahid masih belum sejuk lagi.

Beliau meminta Suruhanjaya Komunikasi dan Multimedia (SKMM) menyekat akaun Muhammad Sajjad daripada memuatnaikkan sebarang kandungan di media sosial (Yusri, 2020). Kepanasan Mujahid tidak terhenti kerana pada 4 Februari 2020 yang sama, beliau mengatakan bahawa tindakan tegas akan diambil (RTM, 2020).

Memang gempaklah – akhirnya Mujahid bagaikan terkejut daripada mimpi untuk bertindak dengan begitu tegas. Namun semuanya bak kata bahasa pasar: hampeh. Ketegasan Mujahid diuji dengan kenyataan daripada pihak Lawyers for Liberty yang menyatakan kekesalan mereka pula.

Bahawasanya Mujahid sebagai menteri tidak sepatutnya mensasarkan Muhammad Sajjad semata-mata atas kritikan sosial. Tindakan Mujahid berkaitan SKMM pun bagi Lawyers for Liberty sangatlah tegas yang tidak sepatutnya dibuat seorang menteri kerajaan terhadap rakyat biasa.

Mujahid kemudiannya diingati bahawasanya hak kebebasan untuk hidup telahpun termaktub dalam Perlembagaan Negara dan tidak sama sekali boleh dihadkan melainkan pada landasan keselamatan negara. Dan ketidakselesaan “segelintir” rakyat tidak sah untuk melayakkan justifikasi ini (Zaid, 2020).

Pada 10 Februari 2020, Mujahid yang sama terus berpaling arus dan mengatakan bahawa perbuatan Muhammad Sajjad ialah suatu isu yang kecil (Nizam, 2020). Dan beliau enggan mengulas lanjut apabila ditanya tentang tindakan bakal diambil terhadap Sajjad.

Dan kemudian beliau menyanggah laporan tersebut dengan helah “miscontexting” padahal rakaman suara sudahpun jelas beliau mengatakan isunya sudah menjadi kecil.

Perkara ini amatlah mendukacitakan, kerana Mujahid sendiri asalnya mendengari rintihan rakyat yang mengerjakan haji. Keselesaan jemaah haji wanita diganggu dengan kedatangan seorang kunci pendua yang memakai telekung lagi.

Sudahlah jaminan JAKIM untuk mengenalpastikan jantinanya masih belum ditunaikan, datang pula arus terbaru ini. Kalau Sajjad mengembara di serata dunia pun tiada masalah. Cuma apabila dia bertapak di Masjidil Haram dan Masjid Nabawi, dinamismenya berubah.

Ketepikan dulu hukum-hakam agama, kerajaan Arab Saudi amat lantang memelihara negara mereka daripada perkara-perkara sebegini.

Dan jika mereka tahu tentang perkara ini (tidak pelik mereka sudah tahu), dan berulang-ulang kali berlaku perkara sama dari Malaysia – masalah yang akan ditimpa adalah ke atas bahu bukan peserta-peserta maknyah sebenarnya. Sudahlah hubungan diplomatik antara-kerajaan bertembung sedikit, dengan perkara ini pula – semua tahu apa yang akan berlaku.

Jangan kerana Sajjad (dan lain-lain lagi), kuota tinggi Malaysia dikurangkan.

RUJUKAN:

Fakhrul, H. M. (2018, October 8). Isu khalwat cermin mentaliti kita, kata Mujahid. Malaysia Kini. Retrieved from https://m.malaysiakini.com/news/446372

Nizam, Z. (2020, February 10). Kes Sajat hanya isu kecil, kata Mujahid. Malaysia Gazette. Retrieved from https://malaysiagazette.com/2020/02/10/kes-sajat-hanya-isu-kecil-tiada-sebarang-tindakan-kata-mujahid/

Rafidah, M. R. (2020, February 3). Mujahid ‘naik angin’ dengan Sajat. Harian Metro. Retrieved from https://www.hmetro.com.my/utama/2020/02/541009/mujahid-naik-angin-dengan-sajat

RTM. (2020, February 4). Isu Sajad berpakaian wanita di Makkah, tindakan tegas akan diambil – Datuk Seri Dr. Mujahid Yusof Rawa. RTM. Retrieved from https://berita.rtm.gov.my/index.php/semasa/15052-isu-sajad-berpakaian-wanita-di-makkah-tindakan-tegas-akan-diambil-datuk-seri-dr-mujahid-yusof-rawa

Yusri, S. (2020, February 4). Mujahid mahu kerajaan sekat Sajat di media sosial. Melaka Kini. Retrieved from https://melakakini.my/mujahid-mahu-kerajaan-sekat-sajat-di-media-sosial/

Zaid, M. (2020, February 5). Minister Mujahid should not have singled out Nur Sajat nor exerted inappropriate pressure on MCMC to take action against her. Lawyers for Liberty. Retrieved from https://www.lawyersforliberty.org/2020/02/05/lfl-minister-mujahid-should-not-have-singled-out-nur-sajat-nor-exerted-inappropriate-pressure-on-mcmc-to-take-action-against-her/


Arkeologis Temui Jenis Mumia Yang Baru Yang Tak Pernah Mereka Temui!

Selalunya mengikut tradisi Mesir Purba, ma-yat akan diawet terlebih dahulu, dibalut dengan kain, diletakkan dalam keranda dan diletakkan sama ada dalam piramid (bagi kerabat diraja Mesir Purba) atau kubur mengikut status kehidupannya. Tetapi satu penemuan yang dibuat oleh pasukan penyelidik Universiti Macquarie, Sydney, Australia memperlihatkan terdapat satu lagi rahsia berkenaan ritual pasca-kema-tian Tamadun Mesir Purba.

Pasukan penyelidik diketuai oleh Karin Sowada mengimbas mumia lumpur yang didermakan oleh ahli politik England-Australia Sir Charles Nicholson. Nicholson mendapat mumia tersebut pada tahun 1850-an dalam keadaan mencurigakan sebelum ia menjadi sebahagian daripada koleksi beliau yang didermakan kepada Universiti Sydney pada akhir abad ke-19.

Apabila mereka mengkaji mumia dan kerandanya, keterangan keranda mengatakan mumia tersebut ialah seorang wanita bertaraf berada bernama Meruah. Bagaimanapun, siasatan pasukan penyelidik mendapati mumia tersebut bukanlah mumia berstatus bangsawan. Sebaliknya, mereka percaya mumia lain sengaja diletakkan bersama keranda sebelum dijual kepada orang luar oleh penduduk tempatan sebagai koleksi penuh.

Pada tahun 1990-an, mereka telah menjalankan imbasan tomografi berkomputer (CT) ke atas mumia dan mendapati wujud cangkerang keras atau karapas yang diperbuat daripada lumpur. Pada awalnya, ia tidak membawa maksud apa-apa ketika itu. Tetapi selepas mumia menjalani imbasan CT buat kali kedua pada 2017, barulah pasukan penyelidik mendapati karapas yang wujud pada mumia tersebut sebagai luar biasa.

Ketebalan karapas pada mumia bergantung kepada bahagian tubuh seperti muka (beberapa milimeter) atau kaki (2 cm). Sowada dan rakan-rakan penyelidiknya mendapati dalam imbasan terbaru mumia, wujud lapisan pigmen putih di atas karapas. Pigmen ini berkemungkinan diambil daripada batu kapur sementara pigmen merah-per-ang pula diambil daripada mineral dan disapu pada bahagian muka.

Karapas ini berkemungkinan ditambah dalam tempoh satu atau dua generasi pada mumia selepas ia dirosakkan oleh perom-pak kubur. Bagi pengkaji Mesir Purba, senario makam dan mumia dirosakkan oleh perom-pak kubur bukan perkara baru. Sebaik saja mumia selesai dikebumikan/dimakamkan, perom-pak kubur mengambil kesempatan mencuri pelbagai barangan berharga yang ditempatkan bersama si ma-ti sehingga merosakkan mumia.

Membaiki semula mumia untuk menutup jena-yah rom-pakan kubur bukan satu-satunya motif karapas diletakkan padanya. Sebaliknya, ia dilihat mempunyai makna secara spiritual kerana kaitannya dengan Osiris. Dalam mitologi Tamadun Mesir Purba, Osiris merupakan dewa kema-tian dan kebangkitan semula dibu-nuh oleh saudaranya Set yang gilakan takhtanya.

Apabila ma-yatnya cuba disembunyikan oleh isterinya Isis, Set berjaya mendapatkan lokasi ma-yat Osiris dan bertindak memo-tong setiap anggota tubuh badan saudaranya itu. Isis menyatukan semula semua anggota tubuh suaminya yang dipo-tong dan menghidupkannya semula untuk sebentar bagi membolehkannya hamil. Apabila baginda melahirkan Horus, Horus bukan sekadar mewakili permulaan baru malah sebagai dewa yang menumpaskan Set.

Justeru, dengan meletakkan karapas pada mumia yang dirosakkan, ia seolah-olah mengembalikan semula integriti mumia dan kaitannya dengan alam kema-tian yang ditadbir Osiris. Sowada turut melihat lumpur sebagai elemen penting pembuatan karapas kerana kaitannya dengan mitos Osiris dan simbol kesuburan Delta Nil.

Memandangkan karapas tidak pernah ditemui sebelum ini, pasukan penyelidik ingin mencari karapas serupa dengan mumia mereka. Fokus mereka ialah mumia-mumia yang disemadikan sekitar 1200 SM atau akhir era Kerajaan Baru. Tambah kumpulan penyelidik ini, untuk melihat sejauh mana ia dilakukan, kajian radiologi dan lebih banyak mumia dari tempoh tersebut perlu dilihat bagi membuktikan hipotesis mereka.

RUJUKAN:

Ferreira, B. (2021). Archaeologists Are Studying a New Type of Mummy They’ve Never Encountered. Vice.


Model Felda Baharu: Selamatkah Tanah Dan Kepentingan Peneroka?

Penulisan
pada minggu lepas lebih menumpukan kepada usaha untuk memberikan keadilan
kepada pentadbiran dan pengurusan FELDA dibawah Tan Sri Shahrir Samad yang
mereka telah lebih awal memulakan usaha untuk memulihkankan FELDA. Motto Tan
Sri Shahrir Samad ketika itu adalah FELDA #BalikAsal dan #MuafakatKembali berjaya
meraih keyakinan warga peneroka dan menarik lebih dari 90% peneroka FELDA untuk
kembali bersama FELDA.

Maka
kali ini kita lebih memfokus kepada perincian Kertas Putih Kearah Kelestarian
FELDA iaitu Model FELDA Baharu. Diharapkan artikel kali ini sedikit sebanyak
boleh merancakkan perdebatan diantara rakyat dan sekaligus memantau pelaksanaan
kerajaan agar institusi penting Bumiputera ini terus kekal milik Bumiputera
serta tidak dipecah-pecahkan seperti yang berlaku pada Tabung Haji.

Felda Memajak Tanah Peneroka

Antara
komponen penting Kertas Putih FELDA yang dibentangkan pada 10 April 2019 tempoh
hari adalah cadangan untuk FELDA untuk memajak semua tanah-tanah peneroka FELDA
yang berkeluasan hampir 450,000 hektar. Pengerusi FELDA, Tan Sri Megat
Zaharuddin juga mengesahkan di satu temuramah oleh akhbar arus perdana bahawa
FELDA akan memajak semua tanah-tanah peneroka di dalam model baharu ini dan
ianya semua akan diuruskan sepertimana ladang-ladang estet komersil diuruskan.
Kita boleh lihat United Plantation, Sime Darby dan Kuala Lumpur Kepong (KLK).

Tetapi
perlu dingatkan tanah-tanah ladang peneroka kebanyakkan kontur tanahnya tidak
seperti ladang-ladang estet swasta yang kebanyakkannya adalah yang terbaik dari
segi kontur tanah dan amalan perladangan. Tanah-Tanah mereka rata dan landau,
lalu memudahkan pokok-pokok kelapa sawit dijaga dan dituai dengan kos yang
minima. Malah penggunaan angkut rel boleh dilaksanakan kerana keadaan tanah
yang rata dan landai. Tanah-tanah peneroka pula beralun dan ada sebahagiannya
berbukit sekaligus memberikan cabaran kos bagi FELDA dan peneroka.

Sebelum
kita pergi lebih jauh, haruslah kita memahami mengapakah FELDA dan Kementerian
Hal Ehwal Ekonomi merasakan model ini adalah yang terbaik untuk FELDA dan
peneroka-penerokanya kini dan masa akan datang.

Sewaktu
di segmen Bicara Rakyat terbitan TV3, Timbalan Menteri YB Dr, Mohd Radzi Mohd
Jidin berkata diantara penyebab mengapakah kewangan FELDA lemah adalah
disebabkan kos pengeluaran sawit yang tinggi. Beliau berkata yang diperlukan
oleh pengurusan FELDA adalah ‘economic of
scale’ kerana menguruskan ladang-ladang sawit secara berpoket akan
meningkatkan kos pengurusan seperti racun, baja, tuaian dan pembersihan. Dengan
mencapai kos yang optimum, barulah keuntungan pengeluaran lebih tinggi dapat
dicapai oleh FELDA dan kemudiannya diagihkan kepada peneroka.

Antara cabaran utama FELDA adalah untuk mengubah pemikiran peneroka-peneroka dari ‘Tuan Tanah’ kepada ‘pekerja’ kembali. Sewaktu awal penubuhan FELDA, peneroka-peneroka bergerak umpama pekerja dengan amalan seperti Block Roll-Call dari sebagainya. Oleh kerana hak milik tanah yang diberikan oleh kerajaan-kerajaan Negeri ketika itu masih dipegang oleh FELDA, maka FELDA boleh berbuat sedemikian. Kini selepas pusingan pertama tanaman sudah lengkap dan banyak ladang telah masuk pusingan kedua tanam semula, ramai peneroka berkehendakkan pemilikan tanah yang dijanjikan. Oleh yang demikian, sehingga hari ini, boleh dikatakan hampir 85% telah menerima hak milik tanah mereka. Bolehkah FELDA mendapatkan kesemua tanah yang dikehendaki bagi model ini?

FELDA juga terpaksa menghadapi Sekatan-Sekatan Kepentingan yang ada pada Akta Tanah (Penempatan Berkelompok) 1960 atau GSA 1960 yang jelas tidak membenarkan tanah-tanah GSA ini dipecah-pecah, dipajak mahupun dijual. Malah, GSA ini juga mengandungi syarat-syarat tanaman apa yang boleh ditanam dan dimajukan di atas tanah peneroka, Adakah ini bermakna Kementerian Hal Ehwal Ekonomi akan tergamak meminda GSA 1960, walhal akta ini lah antara hasil kebijaksanaan Tun Razak dan rakan-rakan untuk memastikan tanah-tanah ini kekal diwariskan dari peneroka kepada anak cucu daripada ia terlepas kerana dijual kepada pihak luar.

Kesan Kewangan kepada Felda dan Peneroka

Seimbas
apabila kita melihat gambar rajah model baharu ini, peneroka akan mendapat
pendapatan dari 4 sumber iaitu bayaran gaji, bayaran dividen koperasi, bayaran
sewaan dan peratusan keuntungan.

Selama
ini pun kebanyakkan kerja-kerja ladang yang diuruskan FELDA dan Felda
Technoplan Sdn Bhd (FTP) menggunakan khidmat-khidmat pembekal dan pekerja
koperasi peneroka di tanah rancangan. Namun tidak semua koperasi-koperasi ini
dapat memberikan hasil kerja yang sama tarafnya, walaupun panduan dan arahan
boleh dikeluarkan oleh FELDA melalui Good
Agriculture Practise (GAP). Selain itu, adakah peneroka-peneroka ingin
bekerja untuk koperasi peneroka? Kebanyakkannya mereka telah berumur dan tidak
mampu lagi turun ke ladang. Bagaimanakah mereka ingin beroleh gaji?

Sekiranya
FELDA ingin memajak tanah-tanah peneroka untuk jangka masa panjang (hanya
apabila dibenarkan GSA 1960) sebagai contoh 25 tahun, FELDA terpaksa
menyediakan tunai yang mencukupi untuk memastikan bayaran sewa pajakan dibayar
secara tetap dan tepat pada waktunya berdasarkan Perjanjian Pajakan. FELDA
cukup yakin apabila tanah-tanah peneroka. Ini baru ketetapan mengenai disiplin
pembayaran, belum lagi dibincangkan pun dengan para peneroka mengenai berapakah
harga yang bakal ditawarkan oleh FELDA bagi pajakan ini.

FELDA
harus menetapkan bayaran sewa bulanan pajakan tanah itu dengan harga yang
munasabah walaupun ada aliran pendapatan dari peratusan keuntungan hasil
ladang. Sekiranya FELDA menetapkan bayaran sewa bulanan pada keadaan harga
minyak sawit dunia terkini, mungkin ianya ditetapkan cukup pada kadar melepasi
garis gaji minima RM1,100. Bagaimana jika harga minyak sawit global meningkat
ke paras tinggi dan stabil, adakah peneroka kena terima RM1,100 sebulan dan
peratusan keuntungan yang belum ditetapkan.

Jangan
lupa Perjanjian Pajakan Tanah (Land Lease
Agreement) (LLA) diantara FELDA dan FGV Holdings selama 99 tahun itu juga
hanya memberikan 15% keuntungan hasil dari 300,000 hektar tanah tanah berkenaan
kepada FELDA. Apakah peneroka sanggup melepaskan hak mereka untuk menerima 100%
hasil dari tanah-tanah mereka yang mereka nikmati kini?

Selain
itu, FELDA harus ingat bahawa cadangan pajakan ini juga bakal meningkatkan
liabiliti terkumpul yang kini mencecah RM12 billion. Mana-mana piawaian
perakaunan sudah merekodkan pajakan ini sebagai liabiliti di dalam akaun FELDA.
Sebagai contoh, pada akaun FGV Holdings, nilai liabiliti LLA mereka adalah
sekitar RM4.067 billion. Sudah pasti nilai liabiliti pajakan tanah-tanah
peneroka di dalam akaun FELDA juga tidak kurang dari jumlah ini. Jangan pula
kita dengar nanti YB Menteri dan Timbalan beliau bersungguh menjual naratif
jumlah asset keseluruhan FELDA masih tinggi iaitu RM25 billion dan FELDA masih
mampu menyerap nilai liabiliti pajakan tanah peneroka ini.

FELDA harus
berterus terang mengenai model ini dan kesannya kepada FELDA juga. Gambar rajah
di atas boleh digunakan untuk meyakinkan peneroka, tetapi FELDA yang akan
menerima kesan jangka panjangnya. FELDA perlu ada kekuatan kewangan yang kukuh
terutamanya aliran tunai yang sihat jika mahu meneruskan rancangan pajakan
tanah peneroka ini.

Rumusan Dan Penutup

Pokoknya,
sekiranya harga minyak sawit mentah berada di tahap tinggi dan stabil seperti
sebelum 9 Mei 2018, cadangan seperti pajakan tanah peneroka ini tidak akan
timbul kerana peneroka akan menikmati pendapatan bulanan secara purata RM3,000
sebulan. Kita tidak boleh menyalahkan apa yang sedang dilakukan oleh Kesatuan
Eropah (EU) kepada kelapa sawit sebagai penyebab utama harga minyak sawit
mentah dunia jatuh. Bagi pengeksport minyak sawit di Malaysia, pasaran utama
eksport adalah India, China dan Pakistan.

Bukan berniat untuk mengkritik dasar dan polisi kerajaan sekarang, tetapi kita tidak boleh nafikan beberapa keputusan domestik menyebabkan negara-negara pengimport terbesar minyak sawit ini beralih ke Indonesia bagi mendapatkan bekalan minyak sawit mereka walaupun minyak sawit oleh pengeluar Malaysia mempunyai lebih banyak persijilan RSPO dan MSPO. Apabila kerajaan merujuk kembali hubungan baik dengan negara-negara ini, barulah permintaan terhadap minyak sawit kita dipulihkan dengan beberapa syarat seperti saiz eksport yang dibenarkan.

Berkenaan
dengan cadangan pajakan ini, FELDA harus juga menyedari akan cabaran-cabaran
yang dinyatakan atau bakal berbangkit nanti. Ingatlah bahawa peneroka-peneroka
FELDA kini adalah tuan-tuan tanah. Sudah lama mereka berbakti pada tanah-tanah
mereka dan mereka amat menghargai 10 ekar dan suku ekar yang mereka terima.
Disinilah mereka membina keluarga dan mencipta legasi bagi anak-anak cucu
mereka. Kebanyakkan dari mereka adalah orang Bumiputera Melayu dan FELDA harus
mengambil kira soal melindungi asset orang-orang Melayu agar ianya tidak hilang
pada masa hadapan di tangan orang luar.


Wabak, Konflik Dan Politik – Sejarah Punca Pembatalan Ibadat Haji

Selepas menyaksikan ibadat haji 2020 dihadkan kepada 1,000 orang jemaah akibat situasi pandemik Covid-19, Arab Saudi membenarkan lebih 60,000 jemaah mengerjakan haji untuk tahun 2021. Walaupun teruk dibadai pandemik seperti negara-negara lain, ibadat haji tetap diteruskan dengan perlaksanaan SOP yang ketat. Tetapi jika diteliti sejarah ibadat haji sendiri, sebenarnya ia sudah dibatalkan sebanyak 40 kali atas pelbagai sebab.

Di sini, penulis hanya akan menyebut beberapa insiden terkenal yang memaksa ibadat haji dibatalkan:

Semasa pe.ra.ng saudara Abbasiyyah meletus antara dua pencabar takhta khalifah iaitu al-Mu’tazz dan al-Musta’in pada 865, kekosongan ini dimanfaatkan oleh seorang panglima pe.ra.ng bernama Ismail bin Youseff atau al-Safak. Penulis percaya Ismail mahu menambah lagi kerungsingan dihadapi al-Musta’in yang ketika itu dikepung di Baghdad di bawah pimpinan jeneral al-Mu’tazz merangkap kekandanya, Abu Ahmad al-Muwaffaq.

Pada tahun itu, al-Safak melancarkan se.ra.ngan ke atas Bukit Arafah dan membu.n.uh ramai jemaah haji yang ada ketika itu. Ini memaksa pentadbiran Bani Abbasiyyah yang dipimpin al-Musta’in mengisytiharkan ibadat haji pada tahun berkenaan dibatalkan.

Pada hari pertama ibadat haji 930 Masihi, Dinasti Qaramita yang diketuai pemimpin mereka Abu Tahir al-Jannabi menye.ra.ng kota Makkah dan membu.n.uh ramai jemaah haji di situ. Semasa membu.n.uh mereka, dia membaca ayat-ayat Kalamullah dengan nada mengejek dan menyifatkan kehadirannya di situ membawa kemus.na.han kepada semua yan hadir ketika itu.

Dalam peristiwa berkenaan, 30,000 jemaah terbu.n.uh dengan sesetengah ma.ya.t dicampak ke atas bumbung Kaabah dan sebahagian lagi dicampak ke dalam Perigi Zamzam. Se.ra.ngan tersebut bertujuan mengalihkan fokus kiblat orang Arab dari Kaabah di Makkah ke kota mereka di Hajar. Malah, Abu Tahir turut membina masjid khas bagi menempatkan Hajarul Aswad yang dicuri daripada Kaabah.

Bagaimanapun, cubaan tersebut tidak berhasil dengan umat Islam terus berkunjung ke Baitullah walaupun tanpa kelibat Hajarul Aswad. Selepas mendapat wang tebusan lumayan dari Khalifah al-Qahir Billah dari Bani Abbasiyah pada 932, ia dipulangkan dalam keadaan dipecahkan kepada beberapa butir. Bagi memelihara batu tersebut, pemerintah Makkah mengupah dua orang pembuat barangan emas untuk menghasilkan bingkai yang diperbuat daripada perak untuk menutupnya.

Tetapi apa nasib yang menimpa Abu Tahir? Mengikut sejarawan Turki Uthmaniyyah Qutb al-Din, dia ditimpa se.k.saan dahsyat berupa luka gangren yang teruk dan bahagian dagingnya dimakan ulat sebelum meninggal dunia dalam keadaan menyedihkan beberapa tahun selepas insiden tersebut. Sementara Dinasti Qaramita tumbang pada abad ke-11 selepas mengalami kemerosotan akibat ditewaskan Bani Abbasiyah pada 976. Orang bertanggungjawab menamatkan riwayat mereka ialah pengasas Emiriah Uyun, Abdullah bin Ali al-Uyuni.

Selepas Fatimiyah bangkit sebagai sebuah kerajaan di Mesir pada 909, ia mengundang rasa kurang senang Bani Abbasiyah kerana merupakan pesaing kekuasaan mereka. Tetapi kemuncak pertelagahan mereka ialah membabitkan al-Aziz Billah (Fatimiyah) dan al-Ta’i Billah (Abbasiyah) dari 983 hingga 991. Disebabkan konflik kedua-duanya, umat Islam di Iraq, Syria dan Mesir terpaksa menunggu selama lapan tahun sebelum dapat menunaikan haji pada 991.

Covid-19 bukan satu-satunya pandemik atau epidemik penyakit yang membelenggu musim haji. Tidak seperti 2020 di mana bilangan jemaah haji dihadkan, itu bukan pilihan bagi para pemerintah pada abad ke-19. Sekiranya wabak melanda, maka ibadat haji perlu dibatalkan pada tahun berkenaan bagi mengekang penularan penyakit dan menyelamatkan nyawa jemaah ketika itu.

Keputusan ini dibuat pada musim haji 1837-1840, 1846-1850 dan 1858. Keputusan ini dibuat selepas ramai jemaah haji terbu.n.uh akibat dijangkiti penyakit berkenaan. Hanya pada 1858, jemaah Mesir yang dijangkiti kolera dibawa menjalani kuarantin di kawasan pesisir Laut Merah sehingga mereka disahkan pulih.

RUJUKAN:

Abu Sneineh, Mustafa. (2020). Plagues, politics and DITAPIS: Hajj cancellations over the centuries. Middle East Eye. Diambil dari https://www.middleeasteye.net/news/coronavirus-saudi-arabia-muslims-hajj-cancel-pilgrim


Heat Stroke: Apa Yang Kita Perlu Buat?

Pernah tak anda mendengar tentang Heat Stroke? Saya berpengalaman sekali melihat perkara ini apabila menunggu suami saya yang bertugas di Unit Kecemasan di satu Hospital.

Beberapa orang sedang memapah rakan mereka yang kelihatan seolah-olah keliru, dengan muka kelihatan kemerahan selain meracau-racau tidak tentu butir bicara. Kemudian masuk lagi 1 kumpulan lain juga memapah rakan mereka yang berkeadaan sama seperti pesakit sebelum ini.

Terdengar suara staff yang berteriak supaya menyediakan air untuk membasahkan badan pesakit yang dibawa. Rupanya mereka yang dipapah tu mengalami Heat Stroke apabila berlatih di musim panas tidak mengira siang atau malam menyebabkan sistem tubuh jadi haywire atau tidak menentu.

Heat Stroke/Strok Haba

Heat Stroke adalah keadaan dimana suhu tubuh dapat mencapai 40°C atau lebih. Heatstroke dapat disebabkan oleh kerana kenaikan suhu sekeliling (seperti fenomena El Nino) atau aktiviti lasak yang dapat menyebabkan peningkatan suhu badan. Ia merupakan salah satu keadaan kecemasan yang perlu diambil tindakan segera bagi mengelakkan berlakunya kerosakan otak, kegagalan fungsi organ ataupun kematian. Mereka yang mengalami Heat Stroke ini kebiasaannya sentiasa berpeluh, dalam kebingungan, disorientasi atau tidak sedarkan diri, kulit kelihatan merah,jika disentuh akan merasa panas serta kering, dan boleh juga mengalami sawan.

Antara penyebab berlakunya Heat Stroke adalah ;

☆ ‘Heat exhaustion’ yang kebiasaanya berlaku kerana terdedah dalam cuaca yang panas dalam tempoh masa yang lama.

☆ Aktiviti fizikal yang berat, atau mana-mana keadaan yang boleh meningkatkan suhu badan seperti berlari, bertinju, berjogging dan lain-lain. Selain itu pemakaian yang terlalu tebal juga boleh menyekat pengeluaran peluh dan menyebabkan udara panas terperangkap di dalam tubuh.

Mereka yang berisiko mengalami Heat Stroke adalah;

• Kanak-kanak berumur 5 tahun ke bawah terutama bayi.

• Mereka yang menghidapi masalah pernafasan dan jantung

• Mereka yang menghidapi penyakit darah tinggi, kencing manis dan penyakit kelenjar tiroid.

• Mereka yang terbabit dengan kegiatan aktiviti fizikal seperti buruh, peladang, ahli sukan, tentera, dan lain-lain.

• Orang dewasa (orang yang berumur 40 tahun keatas adalah 10 kali ganda lebih berisiko berbanding dengan orang yang lebih muda).

Risiko akan bertambah jika mereka memakai pakaian yang tebal dan ketat yang menghalang haba keluar daripada penyejatan/pengeringan peluh.

Langkah pencegahan Heat Stroke;

✔ Minum air sebelum, semasa dan setelah latihan.
(Keperluan terhadap air pada setiap individu adalah berbeza bergantung kepada tenaga yang dimiliki, cuaca, kelembaban serta daya tahan tubuh)

✔Bagi seorang yang terlibat dengan aktiviti larian (kecuali lari berganti-ganti ataupun lari dari kekasih hati),mereka perlu tahu bilakah keadaan yang memerlukan mereka minum di antara larian sebagai contoh minum ketika mulut berasa kering ataupun mereka merasa perlu untuk minum.

✔Pastikan kita mempunyai bekalan air yang mencukupi jika berlari atau melakukan aktiviti tanpa rehat lebih dari 30 minit bagi menggantikan garam dan elektrolite lain yang telah hilang akibat perpeluhan. (Menyelam sambil minum air tidaklah digalakkan kerana dikhuatiri akan menyebabkan kembung perut lalu aktiviti lain tidak dapat dilakukan)

✔Bila kita berlari untuk jarak yang jauh, seelok-eloknya siram kepala dan leher dengan air setiap beberapa kilometer untuk membantu menjaga suhu tubuh badan agar tidak naik terlalu tinggi.

✔Pakai payung atau topi jika mahu kemana-mana bagi mengelakkan pendedahan secara langsung dengan matahari.

✔Mandi dengan kerap bagi tujuan menyejukkan badan.
Seeloknya elakkan daripada berjemur di tepi pantai ala-ala mahu tanned kan kulit kerana kulit orang asia adalah original tanned.

✔ Elakkan berada terlalu lama di dalam kereta yang berkunci tanpa dipasang aircond kerana haba yang terperangkap didalam kereta juga mampu meningkatkan kenaikan suhu tubuh badan.

Heat Stroke adalah salah satu keadaan kecemasan dan perlu dibawa ke hospital dengan kadar segera dimana pemberian cecair intravena akan diberikan.

Sementara menunggu bantuan tiba, antara tindakan awal yang boleh dilakukan adalah, pastikan mangsa diletakkan dikawasan yang kurang pencahayaan matahari atau bersuhu tinggi, buka segala pakaian tebal atau lepaskan sedikit pakaian yang ketat bagi tujuan mendedahkan kulit agar terkena denga suhu yang dingin. Berikan aliran air dengan erti kata lain, siram air pada bahagian kepala, celah kelangkang ketiak serta leher.

Sedikit patofisiologi bagaimana tubuh badan bertindakbalas dalam aktiviti penurunan suhu:

Disini kulit memainkan peranan utama dalam menyeimbangkan suhu tubuh badan; bapabila berlaku peningkatan dalam tubuh badan, thermostat di Hypothalamus otak akan menjadi sensor serta pusat kawalan suhu tubuh badan.

Vasodilatation (pengembangan pada pembuluh darah) akan meyebabkan suhu panas keluar dari tubuh melalui kulit. Liang peluh akan menjadi aktif lalu proses penyejukan akan berlaku melalui proses penyejatan menyebabkan peningkatan dalam mengeluaran suhu lalu badan kebali semula ke suhu normalnya.

Nur Nabiila Masfuzah Binti Abdullah
Jururawat Terlatih


SYJ: Raja Heavy Metal Daripada Ipoh

Ipoh sangat dikenali dengan kelahiran ramai pemuzik berbakat dan salah satunya adalah kumpulan SYJ. Mungkin generasi BBNU tidak mengenali SYJ tetapi bagi peminat rock, kumpulan ini adalah lagenda dan antara kumpulan rock terawal di Malaysia. Jadi bagaimana kumpulan heavy metal ini bermula?

Kumpulan SYJ telah wujud sejak era 70-an dengan menggunakan nama ‘Ex-December’ yang ditubuhkan oleh Syed Yusuf Jamalulail atau lebih dikenali sebagai Pak Syed. Pada tahun 1978, kumpulan itu ditukar nama dengan SYJ yang diambil sempena nama Pak Syed.

Memasuki era 80-an, Pak Syed telah menyerahkan SYJ kepada Eduat yang juga akan bertindak sebagai pemain drum dan ketua kumpulan. Ahli terawal kumpulan SYJ selepas diambil alih oleh Eduat adalah terdiri daripada Ucop, Nan, Jali dan Eduat sendiri.

Ketika itu SYJ banyak beraksi di majlis-majlis perkahwinan, funfair dan tapak ekspo bagi memantapkan lagi permainan mereka. SYJ sangat masyhur di negeri Perak lantaran aksinya di atas pentas yang agak ganas dan tidak seperti kumpulan-kumpulan lain.

Kumpulan ini semakin dikenali apabila menyertai Battle Of The Bands (BOTB) yang dianjurkan oleh Ali Bakar. SYJ telah dianggotai oleh ahli baru Man Taring, Man Rani, Zam dan pemain drum sama, Eduat tetapi selepas itu tempat Man Taring diganti oleh Amir sebagai vokalis utama. Melalui BOTB juga SYJ berjaya memuatkan empat lagu awal mereka iaitu Hati Syaitan, Orang Timur, Mata Sepet dan Teruskan dalam album Battel Of The Band 1 & 2.

Muzik SYJ ketika itu sangat lari daripada terma arus perdana apabila liriknya lebih berkisarkan tentang masalah sosial dan kemasyarakatan. Lagu-lagu itu juga diinspirasikan daripada kumpulan-kumpulan rock barat seperti WASP, Dio dan Black Sabbath. Jadi tidak hairanlah jika keempat-empat lagu itu dihasilkan dengan sangat heavy dan bikin kepala bergoncang.

Selepas sahaja album ini dikeluarkan, SYJ telah bertukar nama kepada Sofea apabila Pak Syed sudah tidak lagi menjadi pengurus mereka. Nama Sofea dikatakan diambil daripada fras berbahasa inggeris iaitu ‘So Fear’ dan disesuaikan dengan bunyi tempatan.

Sejak itu Sofea menaung di bawah label Warnada Records dan berjaya muncul dengan album pertama iaitu Kembali pada 1987. Ketika rakaman album ini dibuat, ahli anggota Sofea berlaku sedikit bertukaran. Eduat yang merupakan pemain drum double paddle terawal Malaysia telah menarik diri kerana masalah kesihatan dan tempatnya digantikan oleh Nahar.

Sofea tidak menoleh ke belakang lagi apabila berjaya muncul dengan album kedua iaitu Anak Liar. Album ini boleh dikatakan sebagai album paling berjaya buat kumpulan Sofea. Ahli anggota Sofea sekali lagi bertukar apabila tempat Zam sebagai gitar utama telah diambil alih oleh Fancy.

Album ini juga menyaksikan gitar bass Sofea iaitu Man Rani turut menyumbang suara dalam beberapa lagu. Tiada siapa boleh lupa betapa berhantunya lagu Bunga Padang Pasir nyanyian Man Rani. Lantaran daripada itu album ini mencatatkan prestasi yang sangat memberangsangkan apabila terjual lebih 25,000 unit.

Setahun kemudian, Sofea sekali lagi dapat merilis album ketiga mereka yang diberi nama Boneka Pentas dengan kebanyakkan dicipta sendiri oleh ahli anggota kumpulan. Lagu paling hits di dalam album ini adalah Syurga Di Hujung Jarum yang menyaksikan kesepaduan suara Amir dan Man Rani.

Sayangnya ketika Sofea mengeluarkan album keempat mereka iaitu Mimpi & Air Mata pada 1990, Amir sebagai vokalis utama telah menarik diri. Lantas tempatnya diganti oleh Alang dan Eduat kembali sebagai pemain drum. Malahan tempat Fancy juga telah digantikan oleh Atanka apabila dia telah undurkan diri untuk menyertai kumpulan Leon. Album ini dihasilkan bagi memberi pengiktirafan kepada Eduat selaku anggota SYJ terawal dan juga album terakhir Sofea.

Di pihak Pak Syed pula, beliau tidak berputus asa apabila sekali lagi menubuhkan SYJ pada 1987 dengan keanggotaan Aris (vokalis), Nan (gitar utama) dan Weerak (gitar bass). Walau bagaimanapun, kumpulan tersebut terus berpecah setelah Aris dan Nan mengambil keputusan untuk menubuhkan Ariwatan. Ariwatan hanya sempat merakamkan satu album sahaja sebelum mereka berpindah dan vokalisnya bergerak secara solo.

SYJ tidak terhenti setakat itu sahaja apabila muncul lagi satu kumpulan yang menggunakan nama serupa pada 1990. Kumpulan SYJ 90 dianggotai oleh Alang (penyanyi), Amir (gitar), Amy (gitar bass) dan Jun (drum) dengan penghasilan satu album sahaja iaitu Kudrat.

Senang cerita, terdapat tiga SYJ sepanjang kumpulan ini aktif iaitu SYJ/Sofea (BOTB), SYJ (Ariwatan) dan SYJ90. Walau bagaimanapun, kalau disebut tentang SYJ pasti ianya lebih terarah kepada kumpulan SYJ yang beraksi di BOTB dan dianggotai oleh Amir, Man Rani, Zam serta Eduat.

SYJ BOTB sangat dikenali dengan lagu Orang Timur dan sangat heavy dan penuh dengan kritikan terhadap keadaan masyarakat pada ketika itu. Kumpulan Sofea pula lebih dikenali oleh peminat arus perdana dengan lagu Bunga Padang Pasir. Namun begitu, lagu Syurga Di Hujung Jarum juga boleh dianggap terbaik yang penuh dengan kritikan terhadap masyarakat.

Selepas tahun 1990, SYJ serta Sofea telah dibubarkan dan para anggota membawa haluan masing-masing. Tahun 2008 menyaksikan SYJ bangkit kembali dengan anggota baru tetapi masih mengekal vokalis lama iaitu Alang (SYJ90).

SYJ juga kembali pada 2011 dengan menampilkan Man Rani dan Amir sebagai anggota asal lantas diundang membuat persembahan pembukaan untuk kumpulan Loudness. Jadi kepada anda semua, apakah lagu SYJ yang terus menjadi siulan anda? Apa-apa pun rockers never daiiii.

RUJUKAN:

Freddie Aziz Jasbindar. (2019, April 1). Sofea, Nostalgia Kumpulan Rock Dari Ipoh, Perak. Orang Perak. Dipetik daripada https://www.orangperak.com/sofea-nostalgia-kumpulan-rock-dari-ipoh-perak.html

MuzikRock. (2009, Januari 12). Pengkisahan SYJ (2008) [Fail video]. Dipetik daripada https://www.youtube.com/watch?v=aRx5VrDx3yw&t=13s

Nazri Masnan. (2018, Januari 18). Perkembangan terbaru otai rock yang digelar raja pentas kumpulan SYJ [Fail video]. Dipetik daripada https://www.youtube.com/watch?v=b43caaZaGbk

Riadz Radzi. (2016, Oktober 15). SYJ band ‘jahat, nakal’. Harian Metro. Dipetik daripada https://www.pressreader.com/malaysia/harian-metro/20161015/282879435274441

Riadz Radzi. (2016, Oktober 22). Muzik SYJ lebih berat. Harian Metro. Dipetik daripada https://www.hmetro.com.my/node/175918


Saintis Dapati Pepatung Mampu Terbang Rentas Lautan Hindi

Pepatung ada fitrah yang kelihatan ringkas. Ramai percaya serangga ini hanya boleh hidup selama 24 jam. Hakikatnya, purata jangka hayat seekor pepatung adalah antara 7 hingga 56 hari tertakluk kepada spesis.

Pepatung ada banyak spesis, hampir 3,000 spesis yang berbeza antara satu sama lain (Howard, 2020).

Jadi kebolehan pepatung ini mungkin ada pada pepatung spesis itu… tetapi kebolehan pepatung itu tiada pada pepatung spesis ini. Mereka makan pun biasanya serangga kecil yang lain, seperti nyamuk misalnya (Glaser, 2008).

Selama ini ada satu hipotesis tentang pepatung yang nampak mustahil. Saintis berpendapat pepatung pernah merentasi Lautan Hindi daripada India ke Afrika (Anderson, 2009).

Sebab ada pepatung spesis pantala flavescens di Maldives… juga Asia Tenggara (ke Australia) dan Afrika (ke Selatan Eropah).

Penghijrahan dan penyebaran spesis adalah suatu perkara yang biasa. Mungkin dulu pepatung Afrika berterbang antara sempadan ke sempadan, bertelur-pinak yang mana anak cucu mereka meneruskan legasi penghijrahan ini.

Akan tetapi, saintis berpendapat penghijrahan p. flavescens sebenarnya berlaku secara individu. Bermakna seekor pepatung terbang merentasi Lautan Hindi, nun jauh ke Afrika daripada India.

Hipotesis ini berlegar selama 12 tahun, tanpa jawapan sampailah tahun ini apabila sekumpulan saintis akhirnya berusaha mencari jawapan.

Migrasi Agung Sang Pepatung

Lautan Hindi terbentang luas dengan lingkungan jarak sekitar 2,500 kilometer. Itu paling dekat antara Mumbai dan Tohen. Taburan p. flavescens pula sangat rambang, membuatkan perjalanan mereka barangkali lebih jauh lagi.

Apa-apa pun, biar Mumbai-Tohen menjadi sandaran dulu. Untuk merentasi laut seluas ini, pepatung perlu ada tenaga yang cukup.

Saintis daripada Universiti Lund mengenal pasti tentang keperluan tenaga terlebih dahulu. Berapa lama seekor pepatung boleh terbang dengan perut kenyang?

Dapatan mereka tidak konklusif. Yang pasti, pepatung tidak mampu terbang 2,500 kilometer sekali jalan.

Walau bagaimanapun, mereka mungkin boleh jika dibantu angin. Mungkin dan jika. Tidak konklusif. Ada kebarangkalian. Data ini dikenal pasti guna kaedah simulasi. Saintis mereka sebuah perjalanan maya dengan komposisi biologi p. flavescens. Dan simulasi ini mengesahkan 15 peratus pepatung boleh terbang merentasi lautan ketika musim bunga. Dan semasa musim luruh, 40 peratus boleh terbang balik.

Angin Sebagai Kunci

P. flavescens bukan satu-satunya haiwan yang boleh merentasi lautan jika dibantu angin. Saintis mendapati benda yang sama pada burung helang (amur falcon) dan burung cuckoo Jacobin. Tetapi ada perbezaan ketara antara tiga haiwan ini.

Amur falcon kalau ternampak ikan di laut pun boleh kenyang. Burung cuckoo pun barangkali boleh bersinggah sana ini. P. flavescens pula hanya dengan berat 300 milligram (0.3 gram) boleh terbang begini jauh.

Sekalipun dibantu angin, jelas sekali fitrah p. flavescens adalah luar jangka. Namun mereka sekarang berdepan dengan cabaran baru iaitu perubahan iklim yang mungkin mengubah aktiviti angin oleh kerana permukaan air laut menjadi panas. Jika angin terhenti, pepatung takkan boleh merentasi laut.

Mereka mungkin akan bersaingan dalam sesuatu ekosistem endemik, sekali gus membuka jendela biologi baharu dalam alam mereka. Dan tanpa migrasi, ini juga boleh menyebabkan penularan sesuatu penyakit.

Cuma itu adalah andaian tanpa sokongan kajian. Asasnya ada – tanpa penyebaran yang teratur, sesuatu spesis akan berkampung dalam suatu tempat secara tertumpu. Tetapi semua sudah tahu: apabila alam semulajadi diubah, buruk padahnya.

RUJUKAN:

Anderson, R. (2009). Do dragonflies migrate across the Western Indian Ocean. Journal of Tropical Ecology. 25: 347-358.

Glaser, L. (2008). Dazzling Dragonflies: A Life Cycle Story. Millbrook Press.

Howard, J. (2020). Encyclopedia of Insects. Quarto Publishing. Halaman 14.